Ευχαριστούμε πολύ τον Βαγγέλη και τους υπέροχους γονείς του για την απαράμιλλη φιλοξενία τους!
Η τοποθεσία ήταν ιδανική, τα πάντα ήταν πεντακάθαρα, είχαμε πάντα ό,τι χρειαζόμασταν, ο κήπος προσεγμένος με μεράκι και πάνω απ'όλα, η συμπεριφορά ήταν άψογη!
Αισθανθήκαμε σαν στο σπίτι μας, σαν να βρεθήκαμε με τους δικούς μας συγγενείς και φίλους. Αυτή η εγκάρδια ατμόσφαιρα είναι κάτι πολύ πιο σημαντικό από την προσωρινή παροχή καταλύματος. Ο Βαγγέλης και οι γονείς του, με την ευγένεια και το χαμόγελό τους, μετέτρεψαν την ολιγοήμερη διαμονή μας σε μια αξέχαστη ανάμνηση!
Ευχαριστούμε για όλα!